wickkiey/tamil-wikipedia-chunked huggingface dataset:
# கொக்கூரணி

**கொக்கூரணி**(* Kokkoorani*) என்பது இந்தியாவின், தமிழ்நாடு மாநிலத்தில் அமைந்துள்ள இராமநாதபுரம் மாவட்டம், இராஜசிங்கமங்கலம் வட்டாரத்தில் உள்ள காவனக்கோட்டை ஊராட்சிக்கு உட்பட்ட ஒரு கிராமம் ஆகும்.
மேலும் இக்கிராமம் இராஜசிங்கமங்கலம் ஊராட்சி ஒன்றியத்தில் அமைந்துள்ளது. இக்கிராமமானது திருவாடானை சட்டமன்றத் தொகுதிக்கும், இராமநாதபுரம்மக்களவைத் தொகுதிக்கும் உட்பட்டதாகும்.
# சூச்சகானேரி

**சூச்சகானேரி** என்பது இந்தியாவின், தமிழ்நாடு மாநிலத்தில் அமைந்துள்ள இராமநாதபுரம் மாவட்டம், இராஜசிங்கமங்கலம் வட்டாரத்தில் உள்ள காவனக்கோட்டை ஊராட்சிக்கு உட்பட்ட ஒரு கிராமம் ஆகும்.
மேலும் இக்கிராமம் இராஜசிங்கமங்கலம் ஊராட்சி ஒன்றியத்தில் அமைந்துள்ளது. இக்கிராமமானது திருவாடானை சட்டமன்றத் தொகுதிக்கும், இராமநாதபுரம்மக்களவைத் தொகுதிக்கும் உட்பட்டதாகும்.
# பனிக்கோட்டை

**பனிக்கோட்டை** என்பது இந்தியாவின், தமிழ்நாடு மாநிலத்தில் அமைந்துள்ள இராமநாதபுரம் மாவட்டம், இராஜசிங்கமங்கலம் வட்டாரத்தில் உள்ள காவனக்கோட்டை ஊராட்சிக்கு உட்பட்ட ஒரு கிராமம் ஆகும்.
மேலும் இக்கிராமம் இராஜசிங்கமங்கலம் ஊராட்சி ஒன்றியத்தில் அமைந்துள்ளது. இக்கிராமமானது திருவாடானை சட்டமன்றத் தொகுதிக்கும், இராமநாதபுரம்மக்களவைத் தொகுதிக்கும் உட்பட்டதாகும்.
# கோவிந்தனேந்தல்

**கோவிந்தனேந்தல்** என்பது இந்தியாவின், தமிழ்நாடு மாநிலத்தில் அமைந்துள்ள இராமநாதபுரம் மாவட்டம், இராமநாதபுரம் வட்டாரத்தில் உள்ள இராஜசூரியமடை ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் இராமநாதபுரம் ஊராட்சி ஒன்றியத்தில் அமைந்துள்ளது. இக்கிராமமானது இராமநாதபுரம் சட்டமன்றத் தொகுதிக்கும், இராமநாதபுரம்மக்களவைத் தொகுதிக்கும் உட்பட்டதாகும்.
# கோவிந்தனேந்தல்

## வரலாறு

கோவிந்தனேந்தல் கிராமத்தினர் முன்பு இராஜசூரியமடையில் இருந்தனர் பிறகு அவர்களை அக்கிராமத்து மக்கள் வெளியேற சொன்னார்கள். அவர்கள் வெளியேறி இவ்வூரை வந்து அடைந்தனர்.
# அச்சடிப்பிரம்பு

**அச்சடிப்பிரம்பு** என்பது இந்தியாவின், தமிழ்நாடு மாநிலத்தில் அமைந்துள்ள இராமநாதபுரம் மாவட்டம், இராமநாதபுரம் வட்டாரத்தில் உள்ள இராஜசூரியமடை ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் இராமநாதபுரம் ஊராட்சி ஒன்றியத்தில் அமைந்துள்ளது. இக்கிராமமானது இராமநாதபுரம் சட்டமன்றத் தொகுதிக்கும், இராமநாதபுரம்மக்களவைத் தொகுதிக்கும் உட்பட்டதாகும்.
# அச்சடிப்பிரம்பு

## வரலாறு

அச்சடிப்பிரம்பு கிராமத்தினர் முன்பு இராஜசூரியமடையில் இருந்தனர் பிறகு அவர்களை அக்கிராமத்து மக்கள் வெளியேற சொன்னார்கள். அவர்கள் வெளியேறி இவ்வூரை வந்து அடைந்தனர்.
# வன்னிக்குடி (இராமநாதபுரம்)

**வன்னிக்குடி** என்பது இந்தியாவின், தமிழ்நாடு மாநிலத்தில் அமைந்துள்ள இராமநாதபுரம் மாவட்டம், இராமநாதபுரம் வட்டாரத்தில் உள்ள இராஜசூரியமடை ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் இராமநாதபுரம் ஊராட்சி ஒன்றியத்தில் அமைந்துள்ளது. இக்கிராமமானது இராமநாதபுரம் சட்டமன்றத் தொகுதிக்கும், இராமநாதபுரம்மக்களவைத் தொகுதிக்கும் உட்பட்டதாகும். கிராமத்தை சுற்றியும் கோவில்கள் நிறைந்துள்ளன ஸ்ரீ செங்காருடைய அய்யனார் திருக்கோவில், முனியப்ப சுவாமி கோவில், காளியம்மன் கோவில், விநாயகர் ஆலயம், சந்தன மாரியம்மன் ஆலயம், நாடார் சமூகத்துக்கு பாத்தியப்பட்ட காளியம்மன் ஆலயம், வீராயி ஆலயம்,
# வன்னிக்குடி (இராமநாதபுரம்)

## மக்கள்தொகை பரம்பல்

இக்கிராத்தில் பள்ளர் இனத்தினர் மட்டுமே வசித்து வருகிறார்கள்.
# வன்னிக்குடி (இராமநாதபுரம்)

## போக்குவரத்து

11,11A - இராமநாதபுரம் -**வன்னிக்குடி** - கீழக்கரை
# குமரியேந்தல்

**குமரியேந்தல்** என்பது இந்தியாவின், தமிழ்நாடு மாநிலத்தில் அமைந்துள்ள இராமநாதபுரம் மாவட்டம், இராமநாதபுரம் வட்டாரத்தில் உள்ள காரேந்தல் ஊராட்சிக்கு உட்பட்ட ஒரு கிராமம் ஆகும்.
மேலும் இக்கிராமம் இராமநாதபுரம் ஊராட்சி ஒன்றியத்தில் அமைந்துள்ளது. இக்கிராமமானது திருவாடானை சட்டமன்றத் தொகுதிக்கும், இராமநாதபுரம்மக்களவைத் தொகுதிக்கும் உட்பட்டதாகும்.
# பப்பனி

**பப்பனி** (*Pappani*) என்பது இந்தியாவின், தமிழ்நாட்டின், சிவகங்கை மாவட்டம், தேவகோட்டை வட்டாரத்தில் உள்ள சிறுவத்தி ஊராட்சிக்கு உட்பட்ட ஒரு கிராமம் ஆகும்.
மேலும் இக்கிராமம் தேவகோட்டை ஊராட்சி ஒன்றியத்தில் அமைந்துள்ளது. இக்கிராமமானது காரைக்குடி சட்டமன்றத் தொகுதிக்கும், சிவகங்கைமக்களவைத் தொகுதிக்கும் உட்பட்டதாகும், நெல் விவசாயம் இம்மக்களின் தொழில் ஆகும், தேவேந்திர குல வேளாளர் மற்றும் முத்தரையர் சமூக மக்கள் அதிகளவில் வசிகின்றனர். ஊரின் எல்லையில் காவல் தெய்வமாக ஜடா முனீஸ்வரன் கோவில் இருக்கிறது. இதனை ஆலமரத்து முனி என்று சொல்லப்படுகிறது. இதைபோன்று விநாயகர், சப்த கன்னி, தர்ம முனீஸ்வரர், மலையாளத்து காளி, கருப்பு போன்ற கோவில்களும் ஊருக்கு சிறப்பு அளிக்கிறது. பதினெட்டாம்படி கருப்புசாமி திருக்கோவில் ஆண்டுதோறும் ஆவணி மாதம் கிடாய் வெட்டி திருவிழா நடைபெறுகிறது.
# ஓலைகுடியேந்தல்

**ஓலைகுடியேந்தல்** என்பது இந்தியாவின், தமிழ்நாடு மாநிலத்தில் அமைந்துள்ள சிவகங்கை மாவட்டம், தேவகோட்டை வட்டாரத்தில் உள்ள சிறுவத்தி ஊராட்சிக்கு உட்பட்ட ஒரு கிராமம் ஆகும்.
மேலும் இக்கிராமம் தேவகோட்டை ஊராட்சி ஒன்றியத்தில் அமைந்துள்ளது. இக்கிராமமானது காரைக்குடி சட்டமன்றத் தொகுதிக்கும், சிவகங்கைமக்களவைத் தொகுதிக்கும் உட்பட்டதாகும்.
# குமானி

**குமானி** என்பது இந்தியாவின், தமிழ்நாடு மாநிலத்தில் அமைந்துள்ள சிவகங்கை மாவட்டம், தேவகோட்டை வட்டாரத்தில் உள்ள சிறுவத்தி ஊராட்சிக்கு உட்பட்ட ஒரு கிராமம் ஆகும்.
மேலும் இக்கிராமம் தேவகோட்டை ஊராட்சி ஒன்றியத்தில் அமைந்துள்ளது. இக்கிராமமானது காரைக்குடி சட்டமன்றத் தொகுதிக்கும், சிவகங்கைமக்களவைத் தொகுதிக்கும் உட்பட்டதாகும்.
# அரியநேந்தல்

**அரியநேந்தல்** என்பது இந்தியாவின், தமிழ்நாடு மாநிலத்தில் அமைந்துள்ள சிவகங்கை மாவட்டம், தேவகோட்டை வட்டாரத்தில் உள்ள சிறுவத்தி ஊராட்சிக்கு உட்பட்ட ஒரு கிராமம் ஆகும்.
மேலும் இக்கிராமம் தேவகோட்டை ஊராட்சி ஒன்றியத்தில் அமைந்துள்ளது. இக்கிராமமானது காரைக்குடி சட்டமன்றத் தொகுதிக்கும், சிவகங்கைமக்களவைத் தொகுதிக்கும் உட்பட்டதாகும்.
# நீ. மரிய சேவியர்

அருட்கலாநிதி **நீ. மரிய சேவியர் அடிகள்** (திசம்பர் 3, 1939 - ஏப்ரல் 1, 2021) யாழ்ப்பாணத்தில் திருமறைக் கலாமன்றத்தை நிறுவி, அதன் மூலம் ஈழத்தமிழரின் கலை, இலக்கியம் தொடர்பாக நாடகம், கூத்து, பயிற்சிப் பாசறைகள், நூல் வெளியீடுகள், ஓவிய, சிற்பக் கண்காட்சிகள், இதழ் வெளியீடு போன்ற செயற்பாடுகள் மூலம் கலைப்பணி ஆற்றியவர்.
# நீ. மரிய சேவியர்

## வாழ்க்கைக் குறிப்பு

நீக்கிலாபிள்ளை மரிய சவேரி (மரிய சேவியர்) 1939 திசம்பர் 12 இல் யாழ்ப்பாணம் இளவாலையில் நீக்கிலாம்பிள்ளை எமிலியாம்பிள்ளை என்பவருக்குப் பிறந்தவர். தனது கல்வியை இளவாலை புனித என்றிக்கம்பர் கல்லூரியிலும், பின்னர் யாழ்ப்பாணம் சம்பத்தரிசியார் கல்லூரியிலும் கற்றார். 12-வது அகவையில் குருமடத்தில் சேர்க்கப்பட்டார். கண்டி அம்பிட்டி தேசிய மதப்பள்ளியில் இறையியல் கல்வியைப் பெற்று, 1958 ஆம் ஆண்டு இறையியலில் உயர் பட்டம் பெறும் பொருட்டு உரோம் சென்று தனது 22-வது அகவையில் இளங்கலை, முதுகலைப் பட்டங்களைப் பெற்றதுடன் உரோமைத் தமிழ்ச் சங்கத் தலைவராகவும் 1960-1961 காலப்பகுதியில் இருந்து சேவையாற்றினார். 1962-இல் குருவானவராகத் திருநிலைப்படுத்தப்பட்டார். அச்சுவேலி, மன்னார், கிளிநொச்சி, குருநகர், உரும்பிராய் போன்ற இடங்களில் பங்குத் தந்தையாகப் பணியாற்றினார்.  
மரிய சேவியர் சில காலம் புனித பத்தரிசியார் கல்லூரியில் ஆசிரியராகப் பணியாற்றினார். கலைத்துறை மீது கொண்ட பெரு விருப்பால், *பாவசங்கீர்த்தன இரகசியம்* என்ற இத்தாலியத் திரைப்படத்தைத் தமிழில் மொழிமாற்றம் செய்தார். இந்தியாவில் கற்கும் போது திராவிடக் கழகம், மற்றும் நாடகம் சார்ந்த உரைகளால் கவரப்பெற்று எதுகை மோனையுடன் கூடிய அடுக்குவசன நடையில் தானும் உரையாற்றி மக்களைக் கவர்ந்தார்.  
மன்னாரில் உதவிக் குருவாகப் பொறுப்பேற்று நாடகம் சார்ந்த முயற்சிகளில் ஈடுபட்டார். 'பாஸ்' என்று அழைக்கப்படுகின்ற திருப்பாடுகளின் காட்சிகளை தமிழில் நாடக வடிவில் எழுதி அரங்கேற்றினார். 1966 இல் யாழ்ப்பாணம், உரும்பிராயிலும், பின்னர் குருநகரிலும் பங்குத் தந்தையாக நியமனம் பெற்றார். மரிய சேவியர் இடாய்ச்சு, ஆங்கிலம், சிங்களம், இலத்தீன், கிரேக்க மொழி, எபிரேயம் ஆகிய மொழிகளில் ஆளுமை பெற்றார்.
# நீ. மரிய சேவியர்

## திருமறைக் கலாமன்றம்

இலங்கையில் நாடகக் கூத்துக் கலையை மேம்படுத்தும் நோக்கில் 1965 இல் உரும்பிராயில் திருமறைக் கலாமன்றத்தை ஆரம்பித்தார். இலங்கையில் பல மாவட்டங்களிலும், மற்றும் கனடா, பிரான்சு, சுவிட்சர்லாந்து, இலண்டன், நோர்வே முதலிய நாடுகளிலும் இதன் கிளைகள் அமைக்கப்பட்டுள்ளன. இந்நிறுவனத்தின் மூலம் நூற்றுக்கும் அதிகமான நூல்கள் வெளியிடப்பட்டுள்ளன. 1990 முதல் 'கலைமுகம்' என்ற காலாண்டு இதழை கொழும்பில் இருந்தும், பின்னர் 2000 முதல் யாழ்ப்பானத்தில் இருந்தும் வெளியிட்டு வந்தார். அத்துடன், 'ஆற்றுகை' என்ற நாடக, அரங்கியல் இதழ், *Journal of Saiva Siddhanta Studies* என்ற ஆங்கில இதழ் ஆகியவற்றையும் வெளியிட்டார். கலைத்தூது அழகியற் கல்லூரி, கலாமுற்றம் என்ற ஓவியக் கலைக்கூடம் ஆகியனவும் நிறுவப்பட்டிருக்கின்றன.
# நீ. மரிய சேவியர்

## நாடகங்கள்

- 1971 இல் யாழ்ப்பாணக் கோட்டையைத் தளமாகக் கொண்டு முன்னூறு கலைஞர்களின் பங்களிப்பில் 'அன்பில் மலர்ந்த அமர காவியம்'' என்ற நாடகத்தை மேடையேற்றினார்.
- 1972-73 இல் இலங்கையில் இருந்து 22 பேரடங்கிய நாடகக் குழுவை திருச்சிக்கு அழைத்துச் சென்று நாடகம் ஒன்றை மேடையேற்றினார்.
- 2003 இல் அமெரிக்காவில் பன்னாட்டு சிறுவர் மாநாடு நடைபெற்றபோது *யுத்தத்தின் தொட்டில்* (*In the credle of War*) என்ற பெயரில் ஊமை நாடகம் ஒன்றை மேடையேற்றினார்.
- சிலுவை உலா, கல்வாரிப்பரணி, கல்வாரிக் கலம்பகம் முதலிய சிற்றிலக்கிய வடிவங்களை நாடகங்களில் கையாண்டார்.
- இலங்கை வானொலியிலும், ரூபவாகினியிலும் இவரது பல நாடகங்கள் ஒலி, ஒளிபரப்பப்பட்டுள்ளன.
- 1993 இல் தலைநகர் கொழும்பில் பெரும் நாடக விழா ஒன்றை இரண்டு வாரங்கள் நடத்தியிருந்தார்.
- 1997 இல் அடிகளின் தலைமையில் 13 பேரடங்கிய நாடகக் குழு ஒன்று 20 நாட்களுக்கு ஐரோப்பாவிற்குக் கலைப்பயணம் மேற்கொண்டு பல நாடகங்களை மேடையேற்றியது.
# நீ. மரிய சேவியர்

## பட்டங்களும் விருதுகளும்

- மதுரையில் தமிழ் படித்து 'வித்துவான்' பட்டம் பெற்றார்.
- வரலாற்றுத் துறையிலும் (லண்டன்), சைவசித்தாந்தத் துறையிலும் (செருமனி) கலாநிதிப் பட்டத்தைப் பெற்றார்.
- 2010 இல் யாழ்ப்பாணப் பல்கலைக்கழகத்தின் கௌரவ கலாநிதிப் பட்டம் வழங்கப்பட்டது.
# நீ. மரிய சேவியர்

## உசாத்துணைகள்

- கலைத்தூது அருட்கலாநிதி நீ. மரிய சேவியர் அடிகள், தெளிவத்தை ஜோசப், தாய் வீடு, பெப்ரவரி 2013.
# ஜாக்சன் விகிதம்

முனைவர் ஓலிபாண்ட் ஜாக்சனால் ஆராய்ச்சி செய்யப்பட்டு தோற்றுவிக்கப்பட்டது, **ஜாக்சன் விகிதம்** (Jackson ratio) விகிதமாகும். இது ஆமை சிற்றினங்களான *டெசுடுடோ கிரேக்கா* அல்லது *டெசுடுடோ ஹெர்மானி* ஆகியவை அவற்றின் உகந்த உடல் எடையைப் பராமரிக்கிறதா என்பதைத் தீர்மானிக்கும் ஒரு முறையாகும். வெற்றிகரமான குளிர்கால உறக்க நிலைக்கு இது மிக அவசியமாகும். இது அடிப்படையில் ஆமை அடர்த்தியின் மதிப்பாகும். இதன் அலகு கிராம்/செ.மீ <sup>3</sup> ஆகும். ஜாக்சன் விகிதத்தின் பரிந்துரைக்கப்பட்ட உகந்த மதிப்பு 0.21 ஆகும். எனினும் இதன் வரம்பானது 0.18 முதல் 0.22 வரை இருப்பின் குளிர்கால உறக்க நிலைக்கு ஏற்கத்தக்கது. இதை விடக் குறைவான மதிப்பு எடை குறைந்த ஆமையினையும், அதிகமான ஜாக்சன் மதிப்பு அதிக எடையுள்ள ஆமை என்பதைத் தெரிவிக்கின்றது.  
ஜாக்சன் விகிதம் கொடுக்கப்பட்ட மேலோட்டின் நீளத்திற்குக் குறைந்தபட்சம் மற்றும் உகந்த எடைகளின் அளவினை வரைபடமாக வெளிப்படுத்தப்படுகிறது. இதில் கணக்கீடு இல்லாமல் மேற்கூறிய கொள்கையின் அடிப்படையையே வெளிப்படுத்துகிறது.
# சாகரிகா கோஸ்

**சாகரிகா கோஸ்** (Sagarika Ghose) (பிறப்பு: 1964 நவம்பர் 8) ஓர் இந்திய பத்திரிகையாளரும், கட்டுரையாளரும், எழுத்தாளரும் ஆவார். 1991 முதல் பத்திரிகையாளராக இருந்த இவர் தி டைம்ஸ் ஆஃப் இந்தியா, அவுட்லுக் , இந்தியன் எக்சுபிரசு ஆகியவற்றில் பணியாற்றியுள்ளார். பிபிசி வேர்ல்டு செய்தித் தொலைக்காட்சியில் முதன்மை நேர தொகுப்பாளராகவும் சிஎன்என்-ஐபிஎன் செய்தி வலையமைப்பில் துணை ஆசிரியராகவும் இருந்தார். இவர் பத்திரிகைத் துறையில் பல விருதுகளை வென்றுள்ளார். இந்திரா காந்தியின் சுயசரிதையான, *இந்திரா: இந்தியாஸ் தி மோஸ்ட் பவர்புல் பிரைம் மினிஸ்டர்* உட்பட இரண்டு புதினங்களையும் எழுதியுள்ளார்*.* சூலை 2014 இல் சி.என்.என்-ஐ.பி.என் துணை ஆசிரியர் பதவியை விட்டு வெளியேறினார். இவர் ஒரு ரோட்ஸ் அறிஞரும் (1987) ஆவார். இவர் தற்போது டைம்ஸ் ஆப் இந்தியாவின் ஆலோசனை ஆசிரியராக உள்ளார்.
# சாகரிகா கோஸ்

## சொந்த வாழ்க்கை

தில்லியின் புனித இசுடீபன் கல்லூரியில் வரலாற்றில் இளங்கலைப் பட்டம் பெற்றார். 1987 ஆம் ஆண்டில் ரோட்ஸ் உதவித்தொகை பெற்ற இவர், ஆக்சுபோர்டு மாக்டலென் கல்லூரியிலிருந்து நவீன வரலாற்றில் இளங்கலை பட்டத்தையும், ஆக்ஸ்போர்டு செயின்ட் ஆண்டனி கல்லூரியிலலிருந்து ஆய்வியல் நிறைஞர் பட்டத்தையும் பெற்றார். 1991 முதல், இவர் டைம்ஸ் ஆப் இந்தியா, அவுட்லுக் , தி இந்தியன் எக்ஸ்பிரஸ் ஆகி<nowiki/>யவற்றில் பணிபுரிந்தார். மேலும், சி.என்.என்-ஐ.பி.என் என்ற செய்தி வலையமைப்பில் துணை ஆசிரியராகவும் முக்கிய நேரத் தொகுப்பாளராகவும் இருந்தார்.  
இவர் முன்னர் இந்தியக் குடிமைப் பணி அதிகாரியாகவும் இந்திய பொது தொலைக்காட்சி வலையமைப்பான பிரசார் பாரதியின் முன்னாள் தலைமை இயக்குநராகவும் இருந்த பாஸ்கர் கோஸின் மகள் ஆவார். இவரது இரண்டு அத்தைகளில் முன்னாள் தூதரான அருந்ததி கோஸ், இந்திய உச்ச நீதிமன்றத்தின் முன்னாள் நீதிபதி ரூமா பால் ஆகியோர் அடங்குவர். முன்னாள் இந்திய தேர்வுத் துடுப்பாட்ட வீரர் திலீப் சர்தேசாயின் மகனும் பத்திரிகையாளரும் செய்தி தொகுப்பாளருமான ராஜ்தீப் சர்தேசாயை திருமணம் செய்து கொண்டார். இவர்களுக்கு இஷான் என்ற ஒரு மகனும், தாரினி என்ற ஒரு மகளும் உள்ளனர்.
# சாகரிகா கோஸ்

## தொழில்

1991 முதல் இவர் பத்திரிகையாளராக இருந்து வருகிறார். தி டைம்ஸ் ஆஃப் இந்தியா, அவுட்லுக் பத்திரிகை மற்றும் இந்தியன் எக்சுபிரசு ஆகியவற்றில் பணியாற்றியுள்ளார். 2004 ஆம் ஆண்டில் "கேள்வி நேர இந்தியா" என்ற நிகழ்ச்சியை வழங்கிய முதல் பெண்மணி என்ற பெருமையை பெற்றார்.
# சாகரிகா கோஸ்

## தொழில்

### ரவிசங்கர் நேர்காணல் சம்பவம்

9 நவம்பர் 2011 அன்று ஒரு நிகழ்ச்சியில், இவர் இந்து சமய ஆன்மீகத் தலைவர் ரவிசங்கரை "ஜாயினிங் அஸ் டுநைட்" என்ற நிகழ்ச்சியில் பல கேள்விகளைக் கேட்டு, அவருடைய பதில்களுக்கு முரணாகவும் விமர்சித்தார். ரவிசங்கர் திரையில் தோன்றும் போதெல்லாம், வீடியோ ஊட்டத்தில் "சிஎன்என்-ஐபிஎன் நேரடி நிகழ்ச்சி" எனக் காட்டப்பட்டது. இருப்பினும், அது முன்னதாகவே பதிவு செய்யப்பட்டது. மேலும் அவரது அறிக்கைகள் திருத்தப்பட்டு இவரது நேரடி கேள்விகளுக்கான பதில்களாக வழங்கப்பட்டன. இது விமர்சிக்கப்பட்டபோது, இவர் "தொழில்நுட்ப சிக்கல்களை" மேற்கோள் காட்டினார். இவரும் செய்தி நிறுவனமும் பின்னர் முறையான மன்னிப்பு கேட்டனர்.
# சி. குருதத்

**சிட்டனஹள்ளி குருதத்** என்பவர் ஒரு இந்திய நடிகர், இயக்குநர் ஆவார். இவர் முதன்மையாக கன்னடம், தமிழ் திரைப்படங்களில் கவனம் செலுத்துகிறார். கன்னடத் திரைப்படமான *ஆனந்த்* (1986) படத்தில் சிவ ராஜ்குமாருடன் அறிமுகமானார். *புதுப்புது அர்த்தங்கள்* (1989) படத்தில் இவரை கே. பாலசந்தர் அறிமுகப்படுத்தினார். இவர் 100 க்கும் மேற்பட்ட படங்களில் நடித்துள்ளார்.  
இவர் தமிழில் நடித்த முக்கியபடமாக கமல்ஹாசனுடன் *கலைஞன்* (1993) என்ற பரபரப்பூட்டும் படத்தில் மனநல மருத்துவராக நடித்தார். இவர் சி. உதய சங்கரின் மகனாவார்.
# சி. குருதத்

## தொழில்

இவர் சிவ ராஜ்குமார், ரம்யா, சரத் பாபு ஆகியோர் நடித்த *ஆரியன்* படத்தை இயக்கியுள்ளார்
# சி. குருதத்

## திரைப்படவியல்

### நடிகர்

; தமிழ்  
- *புதுப்புது அர்த்தங்கள்* (1989)
- *வரவு நல்ல உறவு* (1990)
- *என்னருகில் நீ இருந்தால்* (1991)
- *அம்மன் காட்டிய வழி* (1991)
- *கலைஞன்* (1993)
- *என் உயிர் நீதானே* (1998)
- *பொண்ணு வீட்டுக்காரன்* (1999)
- *அப்பு* (2000)  
; தெலுங்கு  
- *ஸ்ரீ மஞ்சுநாதா* (2001)
# சி. குருதத்

## திரைப்படவியல்

### இயக்குநர்

- *சமாரா* (1995)
- *தத்தா* (2006)
- *காமண்ணனா மக்காலு* (2008)
- *கிச்சா ஹுச்சா* (2010)
- *ஆரிய* (2014)
# சி. குருதத்

## தொலைக்காட்சி

| 2017 | *சஞ்சு மேட்டு நானு* | ஈடிவி நெட்வொர்க் | கன்னடம் | } |
| --- | --- | --- | --- | --- |
# தேவிகா வைத்யா

**தேவிகா பூர்னெந்து வைத்யா** (Devika Purnendu Vaidya பிறப்பு: ஆகஸ்ட் 13, 1997 மகாராஷ்டிரா, புனே ) ஓர் இந்தியப் பெண்கள் துடுப்பாட்ட வீராங்கனை ஆவார். இவர் உள்நாட்டு போட்டிகளில் மகாராட்டிர மாநில அணிக்காக விளையாடுகிறார்.  
இவர் 2014 இல் தென்னாப்பிரிக்கப் பெண்கள் துடுப்பாட்ட அணி இந்தியாவிற்குச் சுற்றுப்பயணம் செய்த தொடரில் , நவம்பர் 30, 2014 அன்று பெங்களூரில் நடந்த பெண்கள் பன்னாட்டு இருபது20 தொடரில் அறிமுகமானார். சிறந்த பெண் இளைய துடுப்பாட்டளருக்கான எம்.ஏ.சிதம்பரம் விருதுக்கு இவர் தேர்வானார்.  
நவம்பர் 2018 இல், மேற்கிந்தியத் தீவுகளில் நடைபெற்ற 2018 ஐசிசி மகளிர் உலக இருபதுக்கு -20 போட்டிக்கான இந்திய அணியில் , காயம் காரணமாக பூஜா வஸ்திரகருக்கு பதிலாக இவர் சேர்க்கப்பட்டார்.
# தேவிகா வைத்யா

## விருதுகள்

- சிறந்த இளைய பெண் துடுப்பாட்டளருக்கான எம்.ஏ.சிதம்பரம் விருது (2014-15)
# மேலோடு

**கேரபேசு** அல்லது **மேலோடு** (*Carapace*) என்பது பல விலங்குக் குழுக்களில் உள்ள புறவன் கூட்டின் ஒரு பகுதி அல்லது மேலோடு ஆகும் (முதுகுப் பகுதியில் காணப்படும்). கணுக்காலிகளில், ஓடுடைய கணுக்காலி மற்றும் சிலந்தி இனங்கள், முதுகெலும்பிகளில் ஆமைகளில் இவை காணப்படுகின்றன. ஆமைகளின் அடிப்பகுதிகள் பிளாஸ்ட்ரான் என்று அழைக்கப்படுகிறது.
# மேலோடு

## ஓட்டுமீன்கள்

ஓடுடைய கணுக்காலிகளில் மேலோடு தலை மார்பு கண்டத்தினை பாதுகாக்கும் ஒரு மறைப்பாகச் செயல்படுகிறது. இது கண்களைத் தாண்டி முன்னோக்கி குறுகிச் செல்லும். இப்பகுதி தலை கூர்நீட்சி என்று அழைக்கப்படுகிறது. பல்வேறு ஓடுடைய கணுக்காலிகளில் கால்சியமானது மேலோடுகளில் பல்வேறு அளவுகளில் படிந்து காணப்படும்.  
ஓடுடைய கணுக்காலிகளின் விலங்கு மிதவை நுண்ணுயிரிகளில் மேலோடு உள்ளது. இவற்றில் கிளாடோசெரா, ஆஸ்ட்ராகோடா மற்றும் ஐசோபாட்கள் உள்ளன. ஆனால் ஐசோபாட்களில் மட்டுமே தலையை உள்ளடக்கிய "செபாலிக் கவச" மேலோடு காணப்படுகிறது.
# மேலோடு

## சிலந்தியினங்கள்

மேலோடு கருஞ்சிவப்பு நிறத்தில்]]
சிலந்தி இனங்களில் மேலோடு தலைமார்பு பகுதியில் உள்ள வந்தகடுகள் இணைந்து ஒரே தட்டாக உருவாகிறது. இந்த ஒற்றைத் தகட்டில் கண்கள், கண்துளை, வாசனை சுரப்பியின் ஒரு இணை திறப்பு புழை, பல்வேறு உணர்விகள் காணப்படும்.  
சோலிபுகே மற்றும் ஸ்கிசோமிடா போன்ற ஒரு சில வரிசையினைச் சார்ந்த சிற்றினங்களில், மேலோடு துணைப்பிரிவுகளாகப் பிரிக்கப்பட்டிருக்கும். ஓபிலியோன்களில், சில ஆசிரியர்கள் மேலோடு என்பதை தலைமார்பு என்பதுடன் மாற்றி மாற்றிப் பயன்படுத்துகின்றனர். இது தவறான பயன்பாடாகும், ஏனெனில் மேலோடு என்பது தலைமார்பு கண்டத்தின் புறச்சட்டகத்தினை மட்டுமே குறிக்கிறது.  
எண்காலிகள் மற்றும் அதன் தொடர்புடைய விலங்குகளில் மேலோடு என்பதற்கு மாற்றுச் சொற்களாக **புரோசோமல் முதுகுபுற கவசம்** அல்லது **பெல்டிடியம்** எனப்படுகிறது. இது ஓட்டுமீன்களின் மேலோட்டுடன் ஏற்படும் குழப்பத்தைத் தவிர்க்கிறது.
# மேலோடு

## நில மற்றும் கடல் ஆமைகள்

மேலோடு என்பது ஆமையின் ஓடமைப்பின் முதுகெலும்பின் பின் குவிந்த பகுதியாகும். இது முதன்மையாக விலங்குகளின் விலா எலும்பு கூண்டு, தோல் கவசம் மற்றும் எலும்பு புற தட்டுகளையும் கொண்டுள்ளது.
# காசிமலை பழுப்புச் சிலம்பன்

**காசிமலைப் பழுப்புச் சிலம்பன்** (*tawny-breasted wren-babbler*, *இசுபெலோர்னிசு லாங்கிகாடேடசு = Spelaeornis longicaudatus*), வடகிழக்கு இந்தியாவில் காசி மலை பகுதியில் மட்டும் காணப்படும் சிறிய பறவை. இது திமாலிடே (Timaliidae) குடும்பத்தைச் சேர்ந்த பறவை. இதனை ஆங்கிலத்தில் பொதுவாக tawny-breasted wren-babbler என்றழைக்கின்றார்கள்.  
ஈரம் மிகுந்த வெப்பமண்டலக் காட்டு வாழிடப் பகுதிகள் அழிவுறுவதால், இப்பறவையினமும் அழிவாய்ப்பு இனமாகக் கருதப்படுகின்றது.
# காசிமலை பழுப்புச் சிலம்பன்

## அடிக்குறிப்புகளும் மேற்கோள்களும்

- Collar, N. J. & Robson, C. 2007. Family Timaliidae (Babblers) pp.&nbsp;70 – 291 in; del Hoyo, J., Elliott, A. & Christie, D.A. eds. *உலகப் பறவைகளின் உசாநூல்*, Vol. 12. Picathartes to Tits and Chickadees. Lynx Edicions, Barcelona.
# சிங்கப்பூரின் நீதி அமைப்பு

சிங்கப்பூர் பொதுச் சட்டம் எனும் சட்ட முறையை நடைமுறைப்படுத்துகிறது. ஐரோப்பாவில் உள்ள குடியுரிமைச் சட்டம் எனும் சட்ட முறைமைக்கு மாறாக சிங்கப்பூரில் மேல் நீதிமன்றங்களில் காணப்படும் முடிவுகள், தங்களுக்கு சமமான அதிகார எல்கை உள்ள நீதிமன்றங்களுக்கும் அல்லது கீழ்நிலை நீதிமன்றங்களுக்கும் கட்டுப்படுத்தும் முன்மாதிரி முடிவாக அமைகின்றன. சிங்கப்பூர், ஒரு மன்னர் அரசக் குடியேற்ற நாடாக இருந்தபோது, தற்போதைய குற்றவியல் சட்டத்திற்கு முன்பாக, இந்திய தண்டனைச் சட்டம் ஏற்றுக்கொள்ளப்பட்டு இருந்தது. சிங்கப்பூரின் நீதித்துறை சிங்கப்பூர் அரசியலமைப்பால் உச்ச நீதிமன்றமாகவும், துணை நீதிமன்றங்களாகவும், அதாவது மாநில நீதிமன்றங்கள் மற்றும் குடும்ப நீதி நீதிமன்றங்களாகவும் பிரிக்கப்பட்டுள்ளது. நீதிபதி. சுந்தரேஷ் மேனன் தலைமை நீதிபதியாக உள்ளார்.
# சிங்கப்பூரின் நீதி அமைப்பு

## வரலாறு

1969 இல் ஜூரி விசாரணைகள் ரத்து செய்யப்பட்டன. மேலும், மரண தண்டனை தொடர்பான வழக்குகளை ஒரு நீதிபதி முன் விசாரிக்க அனுமதிக்க 1992 இல் குற்றவியல் நடைமுறை சட்டம் திருத்தப்பட்டது. லண்டனில் உள்ள பிரிவி கவுன்சிலுக்கு மேல்முறையீடு செய்வதற்கான உரிமை, ஏப்ரல் 1994 இல் ரத்து செய்யப்பட்ட பின்னர், சிங்கப்பூரின் மேல்முறையீட்டு நீதிமன்றமே மேல்முறையீடு விசாரணைகளுக்கான நீதிமன்றமாக மாறியது. அமைச்சரவையின் ஆலோசனையின் பேரில் மன்னிப்பு வழங்க ஜனாதிபதிக்கு அதிகாரம் உள்ளது.  
2006 ஆம் ஆண்டில், துணை நீதிமன்றங்கள் பெஞ்சிற்கு சிறப்பு நீதிபதிகளை நியமிக்க ஒரு முன்மாதிரி திட்டம் ஆரம்பிக்கப்பட்டது. இந்த நீதிபதிகள், சட்டத் தொழில் செய்பவர்கள் மற்றும் கல்வியாளர்களிடமிருந்து தேர்வு செய்யப்பட்டு வருவார்கள். மேலும், இந்த திட்டம் துணை நீதிமன்றங்களுக்கு கூடுதல் நிபுணத்துவத்தைக் கொண்டுவருவதோடு, பயிற்சியாளர்களுக்கும் கல்வியாளர்களுக்கும் சிங்கப்பூர் நீதித்துறையின் செயல்பாடுகள் குறித்த நுண்ணறிவை வழங்குவதை நோக்கமாகக் கொண்டுள்ளது.
# சிங்கப்பூரின் நீதி அமைப்பு

## அமைப்பு

### உச்ச நீதிமன்றம்

உச்ச நீதிமன்றம் என்ற அமைப்பனது, மேல்முறையீட்டு நீதிமன்றம் மற்றும் உயர் நீதிமன்றத்தை உள்ளடக்கியது ஆகும். மேல்முறையீட்டு நீதிமன்றம் தனது மேல்முறையீட்டு குற்றவியல் மற்றும் சிவில் அதிகார வரம்பைப் பயன்படுத்துகிறது. அதே நேரத்தில், உயர் நீதிமன்றம் தனது அசல் மற்றும் மேல்முறையீட்டு குற்றவியல் மற்றும் சிவில் அதிகார வரம்பைப் பயன்படுத்துகிறது. பிரதமரால் பரிந்துரைக்கப்பட்ட பட்டியலில் உள்ள தகுதியானவர்களில் இருந்து, தலைமை நீதிபதி, மேல்முறையீட்டு நீதிபதிகள், நீதி ஆணையர்கள் மற்றும் உயர் நீதிமன்ற நீதிபதிகள் ஆகியோர், ஜனாதிபதியால் நியமிக்கப்படுகிறார்கள். நீதிபதிகளை பரிந்துரைக்கும் முன் பிரதமர் தலைமை நீதிபதியுடன் கலந்தாலோசிக்க வேண்டும்.
# சிங்கப்பூரின் நீதி அமைப்பு

## அமைப்பு

### மாநில நீதிமன்றங்கள்

மாநில நீதிமன்றங்கள் மாவட்ட மற்றும் மாஜிஸ்திரேட் நீதிமன்றங்களை உள்ளடக்கியது. இவை இரண்டும் சிவில் மற்றும் கிரிமினல் விஷயங்களை மேற்பார்வையிடுகின்றன. அத்துடன் குரோனர்ஸ் நீதிமன்றங்கள் மற்றும் சிறிய உரிமைகோரல் தீர்ப்பாயங்கள் போன்ற சிறப்பு நீதிமன்றங்களும் உள்ளன. இது ஆண்டுக்கு சராசரியாக 350,000 வழக்குகளை விசாரிக்கிறது.
# சிங்கப்பூரின் நீதி அமைப்பு

## அமைப்பு

### குடும்ப நீதி நீதிமன்றங்கள்

இளைஞர்கள் மற்றும் குடும்ப பிரச்சினைகள் தொடர்பான வழக்குகளை விசாரிக்கும் உச்சநீதிமன்றம் மற்றும் மாநில நீதிமன்றங்களிலிருந்து நீதிமன்றங்களை ஒன்றிணைக்க குடும்ப நீதி நீதிமன்றங்கள் 2017 இல் நிறுவப்பட்டன.
# சிங்கப்பூரின் நீதி அமைப்பு

## கருத்து

### தரவரிசை

செப்டம்பர் 2008 இல், ஹாங்காங் மற்றும் சிங்கப்பூர் ஆசியாவில் சிறந்த நீதி அமைப்புகளைக் கொண்டுள்ளன என்றும் இந்தோனேசியா மற்றும் வியட்நாம் மிக மோசமான நீதி அமைப்புகளை கொண்டுள்ளன என்றும், ஒரு அரசியல் மற்றும் பொருளாதார இடர் ஆலோசனை (PERC) கணக்கெடுப்பு கூறுகிறது. அதன்படி, ஹாங்காங்கின் நீதி அமைப்பு 1.45 மதிப்பெண்களைப் பெற்றது (சிறந்த செயல்திறனைக் குறிக்கும் எண் பூஜ்ஜியம். மற்றும், மோசமான செயல்திறன் எண் 10 என கணக்கிடப்பட்டது.) மற்ற நாடுகள் பெற்ற தரப்புள்ளிகளின் படி சிங்கப்பூர் (1.92), ஜப்பான் (3.50), தென் கொரியா (4.62), தைவான் (4.93), பிலிப்பைன்ஸ் (6.10), மலேசியா (6.47), இந்தியா (6.50), தாய்லாந்து (7.00), சீனா (7.25) , வியட்நாம் (8.10), இந்தோனேசியா (8.26).  
2010 ஆம் ஆண்டில், அதிக வருமானம் கொண்ட நாடுகளின் குழுவில், உலக நீதித் திட்டத்தின் சட்ட விதிமுறைப்படி, சிவில் நீதியை அணுக சிங்கப்பூருக்கு முதலிடம் கிடைத்தது.
# சிங்கப்பூரின் நீதி அமைப்பு

## கருத்து

### நீதி சுதந்திரம்

வணிகச் சட்டத்தில் நேர்மை மற்றும் பக்கச்சார்பற்ற தன்மைக்கு சிங்கப்பூர் புகழ் பெற்றது. மேலும், தென்கிழக்கு ஆசியாவில் நடுவர் மற்றும் விசாரணைக்கான சிறந்த அமைப்பகும். "ஓக்வெல் பொறியியல் எதிர் ஒன்ராறியோ" வழக்கில் கனடா உச்சநீதிமன்றத்திற்கான மேல்முறையீட்டு நீதிமன்றத்தில் முறையீடுகளில் தள்ளுபடி செய்யப்பட்டது.  
2004 ஆம் ஆண்டில், ஐக்கிய நாடுகள் திணைக்களம், சிங்கப்பூர் ஜனாதிபதியும் உள்துறை அமைச்சரும் கணிசமான உண்மையான நீதித்துறை அதிகாரத்தைக் கொண்டிருப்பதாகக் கூறியது, இது "அரசியல் ரீதியாக முக்கியமான வழக்குகளில் ஆளும் கட்சியின் கருத்துக்களை நீதித்துறை பிரதிபலிக்கிறது" என்ற கருத்துக்கு வழிவகுத்தது.  
கூடுதலாக, சிங்கப்பூரின் "நீதித்துறை அதிகாரிகள், குறிப்பாக உச்ச நீதிமன்றம், ஆளும் கட்சி மற்றும் அதன் தலைவர்களுடன் நெருக்கமான உறவுகளைக் கொண்டுள்ளது".  
அரசாங்கத் தலைவர்கள் வரலாற்று ரீதியாக நீதிமன்ற நடவடிக்கைகளை, குறிப்பாக அவதூறு வழக்குகளில், அரசியல் எதிரிகள் மற்றும் விமர்சகர்களுக்கு எதிராகப் பயன்படுத்தினர் என்றும், அரசியல் ரீதியாக முக்கியமான வழக்குகளில் ஆளும் கட்சியின் கருத்துக்களை நீதித்துறை பிரதிபலிக்கிறது என்ற கருத்துக்கு வழிவகுத்தது என்றும் அது கூறியது.  
குறிப்பிடத்தக்க வழக்குகளில் எதிர்க்கட்சித் தலைவர்கள் ஜே. பி. ஜெயரெட்னம் மற்றும் சீ சூன் ஜுவான் ஆகியோர் அடங்குவர். 1997 இல், ஆஸ்திரேலிய Q.C. ஜெனீவாவை தளமாகக் கொண்ட சர்வதேச நீதிபதிகள் ஆணையம் (ஐ.சி.ஜே) சார்பாக ஜெயரெட்னமுக்கு எதிராக பிரதமர் கோ சோக் டோங் தாக்கல் செய்த உயர் அவதூறு வழக்கை ஸ்டூவர்ட் லிட்டில்மோர் கவனித்தார்.  
இதைத் தொடர்ந்து அவரது ஐ.சி.ஜே அறிக்கை சிங்கப்பூர் நீதித்துறை ஆளும் மக்கள் நடவடிக்கைக் கட்சிக்கு (பிஏபி) இணங்குவதாகக் கூறியது, சட்ட அமைச்சகம் மறுத்த அவதானிப்புகளை, ஐ.சி.ஜே பின்னர் பாதுகாத்தது.  
மற்றொரு அவதூறு வழக்குக்காக 2002 ஆம் ஆண்டில் சீ சூன் ஜுவானை பிரதிநிதித்துவப்படுத்துவதற்கான லிட்டில்மோர் விண்ணப்பம் உயர்நீதிமன்றத்தால் நீதித்துறை குறித்த முந்தைய கருத்துக்களை நிராகரித்தது, இது அவமதிப்பு மற்றும் அவமரியாதை என்று கருதப்பட்டது.  
மறுபுறம், டிரான்ஸ்பரன்சி இன்டர்நேஷனல் சிங்கப்பூர் குறித்த தனது 2006 ஆம் ஆண்டு நாட்டு ஆய்வு அறிக்கையில், வழக்குகளின் பொது விசாரணை பிரதிவாதிக்கு அவர்கள் குற்றம் சாட்டும் உண்மைகளை முன்வைக்க ஒரு பிரதான வாய்ப்பை வழங்கும். இருப்பினும், பிரதிவாதிகள் யாரும் தங்கள் குற்றச்சாட்டுகளின் உண்மையை நிரூபிக்கவில்லை என கூறியுள்ளது.
# இராதா பாரதி

**இராதா பாரதி** (*Radha Bharathi*) என்பவர் ஒரு இந்திய திரைப்பட இயக்குநர் ஆவார். இவர் தமிழ், கன்னட மொழி படங்களில் பணியாற்றியுள்ளார். 1990 களின் முற்பகுதியில் இவர் சுறுசுறுப்பாக இருந்தார் மேலும் பிரசாந்த் நடித்த இரண்டு பெரிய படங்களில் பணியாற்றினார், பின்னர் சில குறைந்த செலவில் தயாரான படங்களில் பணியாற்றினார்.
# இராதா பாரதி

## தொழில்

இராதா பாரதி *வைகாசி பொறந்தாச்சு* (1990) படத்தில் இயக்குநராக அறிமுகமானார் மேலும் 1990 களின் முற்பகுதியில் கிராமத்தை மையமாகக் கொண்ட அதிரடித் திரைப்படங்களில் பணிபுரிந்தார். பின்னர் இவர் இயக்குநராக இருப்பதை விட திரைப்பட எழுத்து, கதை எழுத்தாளராக படங்களில் பணியாற்றினார். முன்னதாக பிரசாந்துடன் இன்னொரு படமாக *கிழக்கே வரும் பாட்டு* (1993) படத்தை உருவாக்கினார். 2000 ஆம் ஆண்டில் சேசாத்ரியுடன் இணைந்து கன்னடத் திரைப்படமான யஜமனாவை உருவாக்குவதன் மூலம் மீண்டும் வெளிவந்தார். பின்னர் காற்றுள்ளவரை (2005) என்ற படத்தை ஜெய் ஆகாஷ் நடிப்பில் இயக்கினார்.  
புதுமுகங்களைக் கொண்ட நகைச்சுவை பொழுதுபோக்கு படமான *நண்பர்கள் நற்பணி மன்றம்* (2015) படத்தின் மூலம் இராதா பாரதி தமிழ் படங்களுக்கு மீண்டும் வந்தார், இது மே 2015 இல் குறைந்த விளம்பரத்துடன் வெளிவந்தது.
# இராதா பாரதி

## திரைப்படவியல்

; இயக்குநர்  
| 1990 | *வைகாசி பொறந்தாச்சு* |  |
| --- | --- | --- |
| 1991 | *வைதேகி வந்தாச்சு* |  |
| 1993 | *அக்கரைச் சீமையிலே* |  |
| 1993 | *கிழக்கே வரும் பாட்டு* |  |
| 2000 | *யஜமனா* | கன்னட படம் |
| 2005 | *காற்றுள்ளவரை* |  |
| 2015 | *நண்பர்கள் நற்பணி மன்றம்* | } |  
; எழுத்தாளர்  
- *தங்கத்தின் தங்கம்* (1990)
- *பெரிய இடத்து பிள்ளை* (1990)
# பிரணதி

**பிரணதி** (*Pranathi*) என்பவர் இந்திய திரைப்பட நடிகையாவார். இவர் மலையாள திரையுலகில் அறிமுகமானார். இவர் *கம்பீரம்* (2004) படத்தில் நடித்ததற்காக விமர்சன ரீதியான பாராட்டைப் பெற்றார், பின்னர் இவர் தமிழ், கன்னடம், மலையாள படங்களிலும் தோன்றினார்.
# பிரணதி

## தனிப்பட்ட வாழ்க்கை

பிராணதி மலையாள நடிகர் ஜோஸ் மற்றும் ரத்னபிரபா ஆகியோருக்கு 1987 ஏப்ரல் 19 அன்று பிறந்தார். இவர் 2011 செப்டம்பரில் டாக்டர் சிவராஜனை மணந்தார்
# பிரணதி

## தொழில்

இவர் ஜெயராஜின் மலையாள வெற்றித் திரைப்படமான *4 தி பீப்பிள்* (2004) படத்தில் பிரணதி பரத்துடன் இணைந்து அறிமுகமானார். 2005 ஆம் ஆண்டில், நடிகர் ஜெய் ஆகாசுடன் *குருதேவா* மற்றும் *காற்றுள்ளவரை* படங்களைத் தயாரிக்கும் போது, இந்த ஜோடி ஊர்சுற்றியதாக தகவல்கள் வெளியாயின. 2005 ஆம் ஆண்டு, இவருக்கு மிகச் சிறந்த ஆண்டாக அமைந்தது. அந்த ஆண்டு இவர் *சந்தோஷா* என்ற கன்னடத் திரைப்படத்திலும், சத்யராஜ் நடித்த *வணக்கம் தலைவாவிலும்* தோன்றினார்.  
மேலதிக படவாய்ப்புகளைப் பெற இயலாமல் போனதால் இவர் விரைவில் திரைத்துறையிலிருந்து விலகினார்.
# பிரணதி

## திரைப்படவியல்

| 2004 | *4 தி பீப்பிள்* | டீனா | மலையாளம் |  |
| --- | --- | --- | --- | --- |
| 2004 | *கம்பீரம்* | சரோஜா | தமிழ் |  |
| 2005 | *குருதேவா* | தேவா | தமிழ் |  |
| 2005 | *சந்தோஷா* | ரம்யா | கன்னடம் |  |
| 2005 | *காற்றுள்ளவரை* | நர்மதா | தமிழ் |  |
| 2005 | *வணக்கம் தலைவா* | ரம்யா | தமிழ் |  |
| 2006 | *சாரதா சரதகா* | ஸ்ரீ / மாயா | தெலுங்கு | } |
# பெரிய மைனா

**பெரிய மைனா** (*அக்ரிடோதெரெசு கிராண்டிசு*), என்பது **வெள்ளை-புழை மைனா** என்றும் அழைக்கப்படுகிறது. இது இசுடுர்னிடே குடும்பத்தைச் சார்ந்த நடுத்தர பறவையாகும். இது வடகிழக்கு இந்தியா, வங்காளதேசம் முதல் தென்கிழக்காசியா வரை காணப்படுகிறது. .
# பெரிய மைனா

## விளக்கம்

நீளமான முன்னெற்றி கருப்பு நிற இறகுகள் மைனாவின் முன் முகட்டை உருவாக்குகிறது. இது பின்னோக்கி சுருண்டு காணப்படும். இதன் அலகு மற்றும் கால்கள் மஞ்சள் நிறமுடையன. இதன் புணர் புழை முதல் வால் முனை வரை வெள்ளை நிறத்துடனும் ஒரு வெள்ளை இறக்கை திரள் காணப்படும்.
# பெரிய நீல ஈப்பிடிப்பான்

**பெரிய நீல ஈப்பிடிப்பான்** (*Large blue flycatcher*) *(சையோர்னிசு மாக்னிரோசுடிரிசு)* என்பது முசுசிகேபிடே (பழைய உலக ஈப்பிடிப்பான்) பறவை குடும்பத்தினைச் சார்ந்த ஈப்பிடிப்பான் பறவைகளுள் ஒன்றாகும். இது கிழக்கு இமயமலை, நேபாளம் முதல் வங்காளதேசம் வரை காணப்படுகிறது. இது வடக்கு மலாய் தீபகற்பத்திற்குக் குளிர்காலத்தில் வலசை போகிறது.
# எண்ணிம புறத்தோற்றம் (டிஜிமார்ப்)

அமெரிக்க ஐக்கிய நாட்டின், தேசிய அறிவியல் அமைப்பின் எண்ணிமநூலக முன்முயற்சியின் ஒரு பகுதியான எண்ணிம புறத்தோற்றம் (DigiMorph)( டிஜிமார்ப்) நிறுவப்பட்டது. வாழ்கின்ற மற்றும் அழிந்துபோன முதுகெலும்பிகள் மற்றும் முதுகெலும்பிலிகளின் உள் மற்றும் வெளிப்புற கட்டமைப்பின் இருபரிமாணம் டி மற்றும் முப்பரிமாண காட்சிகளை உருவாக்கிப் பகிர்ந்து கொள்லாம்.  
டிஜிமார்ப் நூலகத்திற்கான ஆதார தகவலானது ஆஸ்டினில் உள்ள டெக்சாஸ் பல்கலைக்கழகத்தில் உயர்-தெளிவுத்திறன் கொண்ட ஊடுகதிர் வரியோட்டவழிக் கணித்த குறுவெட்டு வரைவினைப் (எக்ஸ்ரே சி.டி) பயன்படுத்தி உருவாக்கப்படுகிறது. இந்த கருவி ஒரு வழக்கமான மருத்துவத்துறையில் பயன்படுத்தப்படும் வரியோட்டவழிக் கணித்த குறுவெட்டு வரைவியுடன் ஒப்பிடத்தக்கது. ஆனால் இக்கருவி அதிக தெளிவு மற்றும் ஊடுருவக்கூடிய சக்தியுடையது. எலும்பு மற்றும் பாறை போன்ற திடமான பொருட்களின் மென் படல படம் எடுக்கச் சாதனம் ஊடுகதிர் சாதனம் பயன்படுத்தப்படுகிறது. ஒரு விலங்கு/அல்லது பொருளின் முப்பரிமாண மாதிரியை உருவாக்க நூறு முதல் ஆயிரக்கணக்கான துண்டுகள் மென்படங்களாக எடுக்கப்பட்டு அடுக்கி வைக்கப்படும். இதனால் ஆராய்ச்சியாளர்கள் மாதிரியினைச் சேதப்படுத்தாமல் மாதிரியின் உள் அமைப்பினைக் காணலாம்.  
தற்போதைய நிலவரப்படி (2021), டிஜிமார்ஃப் நூலகத்தில் கல்வி மற்றும் ஆராய்ச்சி முயற்சிகளுக்கு முக்கியத்துவம் வாய்ந்த இயற்கை வரலாற்று மாதிரிகளின் டெராபைட் படங்கள் உள்ளன. டிஜிமார்ப் நூலக தளம் இப்போது வலை விநியோகத்திற்காக உகந்ததாக, 1000க்கும் மேற்பட்ட மாதிரிகளுக்கு, இயற்கை வரலாற்று அருங்காட்சியகங்கள் மற்றும் உலகெங்கிலும் உள்ள 300க்கும் மேற்பட்ட ஆராய்ச்சியாளர்களின் பங்களிப்பினால் செயல்பட்டுவருகிறது.  
இதற்கான வரியோட்டவழிக் கணித்த குறுக்குவெட்டு வரைவி ஆஸ்டினில் உள்ள டெக்சாஸ் பல்கலைக்கழகத்தின் ஜாக்சன் புவிஅறிவியல் பள்ளியில் நிறுவப்பட்டுள்ளது. இதனை டெக்சாஸ் பல்கலைக்கழகத்தின் உயர்-தெளிவுத்திறன் கொண்ட ஊடுகதிர் வரியோட்டவழிக் கணித்த வசதி (யுடிசிடி) நிலைய அறிவியலாளர் நிர்வகிக்கின்றனர். இது தேசிய அறிவியல் அமைப்பின் பல்நோக்கு பயனர் வசதியாகும்.
# துர்ஜன் சால்

**துர்ஜன் சால்** (Durjan Sal) 17 ஆம் நூற்றாண்டில் சோட்டா நாக்பூரிலிருந்த ஓர் நாகவன்ஷி மன்னராவார். இவர் 1614 இல் தனது தந்தை பைரிசாலுக்குப் பின் ஆட்சிக்கு வந்தார்.  
துர்ஜன் சாலின் சுயாதீனமான அணுகுமுறையின் காரணமாக, தலைநகர் கோக்ராகர்லிருந்து வைரங்களை கைப்பற்றுவதற்காக, துர்ஜன் சாலுக்கு எதிராக தாக்குதல் நடத்துமாறு பீகார் ஆளுநர் இப்ராஹிம் கானுக்கு ஜஹாங்கீர் உத்தரவிட்டார்  
இது ஒரு திடீர் தாக்குதல் என்பதால், துர்ஜன் சால் தன்னை தற்காத்துக் கொள்ள முடியவில்லை. துர்ஜன் சால் தோற்கடிக்கப்பட்டு கைது செய்யப்பட்டார். மேலும், 1615இல் இவரிடமிருந்து கைப்பற்றப்பட்ட அனைத்து வைரங்களும். இருபத்தி மூன்று யானைகளும் இப்ராஹிம் கான் வசம் சென்றது. துர்ஜன் சால் கைது செய்யப்பட்டு தில்லிக்கு அழைத்துச் செல்லப்பட்டார். பின்னர் குவாலியர் சிறைக்கு அனுப்பப்பட்டார்.  
முகலாய அதிகாரிகள் வைரங்களை சேகரித்து முகலாய அரசவைக்கு அனுப்பி வைத்தனர். வைரத்தை தூய்மையை பரிசோதிக்க முடியாமல் பன்னிரண்டு ஆண்டுகள் சிறையில் இருந்த துர்ஜன் சால் அழைக்கப்பட்டார். இவர் உண்மையான வைரத்தை சுட்டிக்காட்டி, தன்னை விடுவித்துக் கொண்டார். ஆண்டுக்கு ரூ .6,000 கப்பம் செலுத்தவும் ஒப்புக்கொண்டார். மேலும் ஷா என்ற பட்டமும் இவருக்கு வழங்கப்பட்டது.
கோட்டை]]
இவர் கும்லா என்ற இடத்தில் நவரத்தன்கர் என்றும் தோய்சாகர் என்றும் அழைக்கப்படும் இடத்தில் ஓர் கோட்டையை கட்டினார். இவர் 1640இல் இறந்தார். இவருக்குப் பிறகு இவரது மகன் இராம் ஷா அரியணை ஏறினார்.
# பைரிசால்

**பைரிசால்** (Bairisal) 17 ஆம் நூற்றாண்டில் சோட்டா நாக்பூரிலிருந்த ஓர் நாகவன்ஷி மன்னராவார். இவர் 1599இல் தனது தந்தை மது சிங்கிற்குப் பிறகு ஆட்சிக்கு வந்தார். இவரது தலைநகரம் குக்ராகரில் இருந்தது.  
இவர் தில்லிக்குச் சென்று முகலாய பேரரசர் அக்பருடன் அவரது பல போர்களில் உடன் சென்றார். இவரது வீரச் செயல்களில் மகிழ்ச்சி அடைந்த அக்பர் இவருக்கு ஆடை மற்றும் பிற மதிப்புமிக்க பரிசுகளை வழங்கினார். ஷேர்கட்டியின் பர்கானா (ஆட்சிப் பகுதி ) இவருக்கு வழங்கப்பட்டது. அக்பரின் அரசவையிலிருந்து திரும்பிய பிறகு, தனது தலைநகரை குக்ராகரில் இருந்து நவரத்தன்கருக்கு மாற்றினார். 1613இல், இவர் முகலாயர்களுக்கு எதிராக ஒரு கிளர்ச்சியில் ஈடுபட்டார். முகலாய வரலாற்றை எழுதிய பஹரிஸ்தான்-இ-கைபி என்பவரின் கூற்றுப்படி, பைரிசாலுக்கு எதிராக ஒரு முற்றுகைத் தொடங்கப்பட்டது. ஏனெனில் இவர் 30 மிஸ்கால் எடையுள்ள வைரங்களை கப்பமாகச் செலுத்த தவறிவிட்டார். இந்த முற்றுகைக்கு ஜாபர் கான் என்பவர் தலைமை தாங்கினார். இவருக்குப்பின் 1614இல் இவரது மகன் துர்ஜன் சால் பதவிக்கு வந்தார்.
# மது சிங் (மன்னன்)

**மது சிங்** (Madhu Singh) **மதுகர் ராய்** என்றும் அழைக்கப்படும் இவர் ஆம் நூற்றாண்டில் சோட்டா நாக்பூரிலிருந்த ஓர் நாகவன்ஷி மன்னராவார். இவரது தலைநகரம் குக்ராகரில் இருந்தது.  
1585 ஆம் ஆண்டில், முகலாயப் பேரரசர் அக்பரின் படைத்தளபதி ஷாபாஸ் கான் கம்போ குக்ராகர் மீது படையெடுத்தார். இவர் கைது செய்யப்பட்டு முகலாய அரசவைக்குக் கொண்டு செல்லப்பட்டார். பின்னர் கீழ்ப்படிதலை வெற்றிகரமாக நிரூபிப்பதன் மூலம் தனது சுதந்திரத்தைப் பெற்றார். 1591இல், ஒடிசாவின் குத்லுக் கான் லோஹானிக்கு எதிரான முகலாயப் போரில் பங்கேற்றார். கரக்பூரைச் சேர்ந்த சங்கிராம் சிங், கிதௌரின் புரான் மால், ரூப்நாரைன் சிசோடியா மற்றும் பலர் ராஜா மன் சிங்குடன் இணைந்தனர். காஷ்மீரின் முன்னாள் ஆட்சியாளரான யூசுப் ஷா சக், மது சிங் மற்றும் பலர் சார்கண்டு வழியாக ஒடிசாவிற்கு ஒரு படையை வழிநடத்தினர். இவர்கள் ஆப்கானியர்களை தோற்கடித்தனர். மேலும் சில கிளர்ச்சியாளர்களான நசிப் கான் மற்றும் ஜமால் கான், கட்லுவின் மகன்கள் மற்றும் ஜலால் கான் காஸ்கெல் ஆகியோர் கைது செய்யப்பட்டு அக்பரிடம் ஒப்படைக்கப்பட்டனர்.
# இராம் ஷா (மன்னன்)

**இராம் ஷா** (Ram Shah ) 17 ஆம் நூற்றாண்டில் சோட்டா நாக்பூரிலிருந்த ஓர் நாகவன்ஷி மன்னராவார். இவரது தலைநகரம் நவரத்தன்கரில் இருந்தது. இவர் துர்ஜன் சாலுக்குப் பின் பதவியேற்று பொ.ச. 1640 முதல் 1665 வரை ஆட்சி செய்தார். இவருக்குப் பிறகு இவரது மூத்த மகன் இரகுநாத் ஷா ஆட்சிக்கு வந்தார்.  
இவரது ஆட்சிக் காலத்தில், "நாகேஸ்வர்" என்ற மன்னர் இப்பகுதியில் படையெடுத்தார். இவர் ரேவா மன்னருக்கு எதிராக பல போர்களில் ஈடுபட்டார். இறுதியில் ஒப்பந்தம் ஏற்பட்டு போர் நிறுத்தப்பட்டது. இவரது மகன் அனி நாத் சகாதேவ், ரேவா மன்னரின் மகளை மணந்தார்.  
இவரது ஆட்சிக் காலத்தில், சிங்பூம் பகுதியை ஆண்டுவந்த ஜெகந்நாத் என்பவர் நாகவன்ஷி மன்னர்களுக்கு கப்பம் செலுத்துவதை நிறுத்தினார். இவர் அவருக்கெதிராக போரிட்டார். சுமார் 2200 பேர் போரில் இறந்தனர். இறுதியில் ஜெகந்நாத் இவருடன் ஒரு ஒப்பந்தம் செய்தார்.
# இரகுநாத் ஷா

**இரகுநாத் ஷா** (Raghunath Shah)17 ஆம் நூற்றாண்டில் நாகவன்ஷி மன்னராக இருந்தார். இவர் தனது தந்தை இராம் ஷாவுக்குப் பிறகு 1665இல் பதவிக்கு வந்தார். இவரது தலைநகரம் நவரத்தன்கரில் இருந்தது. 1682ஆம் ஆண்டில் ஜகந்நாத் கோயில், போரியாவின் மதன் மோகன் கோயில், 1687இல் இராதா பாலாப் கோயில் உள்ளிட்ட பல கோவில்களைக் கட்டியிருந்தார். ராஞ்சி மாவட்டத்தின் சுட்டியாவில் உள்ள ஒரு கோயில் கல்வெட்டில் இரகுநாத் ஷாவின் பெயர் ராஜா பானி முகுத் ராயின் ஐம்பதாவது வம்சாவளி என அறியப்பட்டுள்ளது.  
இவர் ஓர் கவிஞராகவும் அறியப்படுகிறார். நாக்புரி மொழியில் பல கவிதைகளை எழுதியிருந்தார். இவர் முதல் நாக்புரி மொழியின் கவிஞராக கருதப்படுகிறார். இவர் கிருட்டிணனின் சிறந்த வழிபாட்டாளராக இருந்தார்.  
இவரது ஆட்சிக் காலத்தில், மேதினி ரே என்பவர் நவரத்தன்கர் மீது படையெடுத்தார். இவரது ஆட்சியின் போது நாகவன்ஷி பிரதேசங்களின் சில பகுதிகள் ஒடிசா மாகாணத்தில் சேர்க்கப்பட்டன. இந்த பகுதியின் வருவாய் ஒடிசாவின் முகலாய வருவாய் அதிகாரி மூலம் அரச கருவூலத்திற்கு செலுத்தப்பட்டது. 1692 ஆம் ஆண்டில், மொத்தம் ரூ. 9,705 ரூபாய் முகலாயருக்கு செலுத்தியிருந்தார். 1706இல் தான் இறக்கும் வரை ஆட்சி செய்தார். இவருக்குப் பிறகு இவரது மகன் யதுநாத் ஷா ஆட்சிக்கு வந்தார்.
# நவரத்தன்கர்

**நவரத்தன்கர்** (Navratangarh) தோய்சாகர் எனவும் அறியப்படும் இந்நகரம் நாகவன்ஷி மன்னர்களின் தலைநகரங்களில் ஒன்றாக இருந்தது. இப்போது இந்திய மாநிலமான சார்க்கண்டுவின்] ஓர் பகுதியாக இருக்கிறது. இது கும்லா மாவட்டத்தின் சிசாய் தொகுதியில் அமைந்துள்ளது. நாகவன்ஷி மன்னர் பைரிசால் தனது தலைநகரை குக்ராகரில் இருந்து நவரத்னகருக்கு மாற்றினார். இங்குள்ள கோட்டையை மன்னர் துர்ஜன் சால் கட்டினார் . இந்த அரண்மனை அகழிகளால் சூழப்பட்ட ஐந்து மாடி அமைப்பாக இருந்தது. மேலும், இது ஒரு அரசவை, ஒரு கருவூலம், நிலவறையுடன் ஒரு சிறைச்சாலை ஆகியவற்றைக் கொண்டுள்ளது.
# நவரத்தன்கர்

## அமைவிடம்

கும்லா மாவட்டத்தின் சிசாய் தொகுதியில் இந்த கோட்டை அமைந்துள்ளது. இது கும்லாவிலிருந்து சுமார் 30 கி.மீ தூரத்திலும் ராஞ்சியில் இருந்து 75 கி.மீ தூரத்திலும் அமைந்துள்ளது.
# நவரத்தன்கர்

## வரலாறு

இந்த கோட்டை 17ஆம் நூற்றாண்டில் மன்னன் துர்ஜன் சால் என்பவரால் கட்டப்பட்டது. முகலாய சிறையிலிருந்து விடுவிக்கப்பட்ட பின்னர், அவர் இக் கோட்டையை கட்ட முடிவு செய்தார். காடுகள், மலைகள் மற்றும் ஆறுகளால் சூழப்பட்டதால் நவரத்தன்கர் ஒரு மூலோபாய இடத்தில் இருந்தது.
# வி. ராமசுப்பிரமணியன்

**வி. ராமசுப்பிரமணியன்** (V. Ramasubramanian)(பிறப்பு 30 ஜூன் 1958) என்பவர் இந்திய உச்சநீதிமன்ற நீதிபதி ஆவார். தமிழ்நாட்டினைச் சார்ந்த இவர், இமாச்சல பிரதேச உயர் நீதிமன்றத்தின் தலைமை நீதிபதியாகவும் பணியாற்றியுள்ளார். முன்னதாக ராமசுப்பிரமணியன் மெட்ராஸ் உயர் நீதிமன்றம் மற்றும் தெலுங்கானா உயர் நீதிமன்றத்தின் நீதிபதியாகவும் பணியாற்றியுள்ளார்.
# வி. ராமசுப்பிரமணியன்

## இளம் வயது மற்றும் கல்வி

இராமசுப்ரமணியன், ஜூன் 30, 1958-ல் தமிழ்நாட்டில் மன்னார்குடியில் பிறந்தார். சென்னை திருவல்லிக்கேணியில் உள்ள இந்து உயர்நிலைப் பள்ளியில் தனது பள்ளிப் படிப்பை முடித்தார். பின்னர் சென்னையில் உள்ள விவேகானந்தர் கல்லூரியில் இளம் அறிவியல் பயின்றார். இதன் பின்னர், சென்னை சட்டக் கல்லூரியில் சட்டப் பாடம் பயின்று பிப்ரவரி 16, 1983 அன்று சட்டப் பட்டம் பெற்றார்.
# வி. ராமசுப்பிரமணியன்

## வழக்கறிஞராக

பிறகு, மெட்ராஸ் உயர் நீதிமன்றம், நகரம் மற்றும் சிறிய வழக்குகள் நீதிமன்றம், மாநில நுகர்வோர் ஆணையம் மற்றும் மாவட்ட நுகர்வோர் மன்றம், மத்திய மற்றும் மாநில நிர்வாக தீர்ப்பாயங்கள், சென்னை, குடிமை மற்றும் அரசியலமைப்பு விடயங்களில் மற்றும் சேவை விடயங்களில் வழக்கறிஞராக பணிபுரிந்தார்.
# வி. ராமசுப்பிரமணியன்

## சென்னை உயர் நீதிமன்ற நீதிபதியாக

இராமசுப்ரமணியன், ஜூலை 31, 2006 அன்று மெட்ராஸ் உயர்நீதிமன்றத்தின் கூடுதல் நீதிபதியாக நியமிக்கப்பட்டர். பின்னர் நவம்பர் 9, 2009 அன்று சென்னை உயர்நீதிமன்றத்தின் நிரந்தர நீதிபதியாகவும் நியமிக்கப்பட்டார்.
# வி. ராமசுப்பிரமணியன்

## முக்கியத் தீர்ப்புகள்

இராமசுப்பிரமணியன் பல முக்கிய தீர்ப்புகளை வழங்கினார்.  
- "கான்சிம் தகவல் (பி) லிமிடெட் எதிர் கூகிள்" என்ற வழக்கில் வழங்கப்பட்ட முடிவு. இதில், இணைய தேடுபொறி அதன் விளம்பரச்சொல் கொள்கையின் மூலம் வர்த்தக முத்திரையை மீறுவது குறித்த கேள்விக்கு இந்தியாவில் எடுக்கப்பட்ட முதல் முடிவு என்று கூறப்படுகிறது. இந்த முடிவை அறிவுசார் சொத்துரிமை வல்லுநர்கள் சம்பந்தப்பட்ட சட்ட சிக்கல்கள் குறித்த கலைக்களஞ்சியமாக பாராட்டினர்.
- "ராஜ்ஸ்ரீ சுகர்ஸ் Vs ஆக்சிஸ் வங்கி" என்ற வழக்கில் எடுக்கப்பட்ட முடிவு. இது, டெரிவேடிவ்களின் ஒப்பந்தத்தின் செல்லுபடியாகும் கேள்வி குறித்த இந்தியாவில் முதல் முடிவாகும் (இது 2008 இல் அமெரிக்காவில் துணை பிரதம அடமான நெருக்கடிக்குப் பின்னர் பன்னாட்டு வங்கிகள் கொண்டு வந்தவையாகும்).
- "கோல்கேட் பாமோலிவ் Vs ஆங்கர் டூத் பேஸ்ட்" வழக்கில், நுகர்வோர் தயாரிப்புகளை விற்கும் நிறுவனங்கள் மற்றவர்களின் தயாரிப்புகளை குறைக்காமல் பஃப்பரியில் ஈடுபட உரிமை உண்டு என்ற விகிதம், 150 ஆண்டுகளுக்கும் மேலாக இந்தத் துறையை வைத்திருந்த கொள்கை, அவரை முற்றிலும் முறியடித்தது. முதன்முறையாக, இந்த முடிவு நுகர்வோர் நலன் மிக முக்கியமானது என்பதை சுட்டிக்காட்டியது, எனவே தவறான விளம்பரங்களுக்கு நிறுவனங்கள் பொறுப்பு என முடிவு செய்யப்படது.
- "வந்தனா Vs ஸ்ரீகாந்த்" வழக்கில், “பகிர்ந்து கொண்ட வீடு” என்ற வரையறை முதல் முறையாக விரிவுபடுத்தப்பட்டது (உச்சநீதிமன்றம் "பாத்ரா எதிர் பாத்ரா" வழக்கில் வேறு ஒரு பார்வையை எடுத்துக் கொண்ட போதிலும்) இந்த முடிவை அனைத்து பெண்கள் அமைப்புகளும் பாராட்டின.
# வி. ராமசுப்பிரமணியன்

## தெலங்காணா உயர் நீதிமன்ற நீதிபதியாக

இராமசுப்ரமணியன், தனது சொந்த வேண்டுகோளின் பேரில் ஐதராபாத்தில் உள்ள தெலுங்கானா மற்றும் ஆந்திர மாநிலங்களுக்காகன உயர் நீதிமன்றத்திற்கு மாற்றப்பட்டார். ஏப்ரல் 27, 2016 முதல் இவரது பணிமாறுதல் அமல்படுத்தப்பட்டது. இந்த உயர் நீதிமன்றம், ஆந்திர மாநிலத்திற்கு எனப் பிரிக்கப்பட்டு தனி உயர்நீதிமன்றமாக உருவாக்கப்பட்ட பின்னர், ஐதராபாத்தில் உள்ள தெலுங்காணா உயர் நீதிமன்றத்தின் நீதிபதியாக பணியாற்றினார்.
# வி. ராமசுப்பிரமணியன்

## இமாச்சல பிரதேச உயர்நீதிமன்ற நீதிபதியாக

நீதியரசர் வி. ராமசுப்ரமணியன், கடந்த ஜனவரி 1, 2019. இமாச்சல பிரதேச உயர்நீதிமன்றத்தின் தலைமை நீதிபதியாக 2019 ஜூன் 22 அன்று பதவியேற்றார்.
# வி. ராமசுப்பிரமணியன்

## இந்திய உச்சநீதிமன்ற நீதிபதியாக

நீதியரசர் வி. ராமசுப்ரமணியன், இந்திய மாண்புமிகு உச்சநீதிமன்ற நீதிபதியாக உயர்த்தப்பட்ட பின்னர், கடந்த 23.09.2019 நியமிக்கப்பட்டர்.
# சுனிலா தேவி

**சுனிலா தேவி**(*sunila devi*) (1 மே 1963 - 7 ஜூலை 2017) சமூக ஆர்வலர் மற்றும் இந்தியாவைச் சேர்ந்த அரசியல்வாதி ஆவார். பாட்னாவின் ஆராய்ச்சி மற்றும் மேம்பாட்டுக்கான மக்கள் சங்கம், என்ற தன்னார்வ தொண்டு நிறுவனத்தின் நிர்வாக உறுப்பினராக இருந்தார், இந்த பெண்களுக்கான சிறு குறு தொழில்கள் மூலம் நிதி சேர்ப்பது மற்றும் பெண்கள் அதிகாரம் மற்றும் பொருளாதரத் தன்னிறைவு அடையும் நோக்கில் செயல்பட்டு வருகிறது. இந்த நிறுவனத்தின் செயல்பாடுகள் பீகாரின் நவாடா மாவட்டத்தை மையமாகக் கொண்டு அமைகின்றன.
# சுனிலா தேவி

## அரசியல் வாழ்க்கை

சுனிலா தேவியின் கணவர் திரு சஞ்சய் குமார் இரண்டு முறை பீகார் ஷெக்ப்புரா தொகுதியின் சட்டமன்ற உறுப்பினராக இருந்தவர். மேலும், ஊரக வளர்ச்சியின் மாநில அமைச்சராகவும் பதவி வகித்தவர் ஆவார். சுனிலா தேவி தனது கணவருடன் இணைந்து அரசியல் பணியாற்றிவர் ஆவார். சுனிலா தேவி மக்களால் நன்கு அறியப்பட்ட அரசியல்வாதியும் நாடாளுமன்ற உறுப்பினரான ஸ்ரீ ராஜோ சிங்கின் மருமகளாவார்.  
சுனிலா தேவி ஷெய்க்புரா தொகுதியின் சட்டமன்ற உறுப்பினராக பிப்ரவரி 2005 தேர்தலில் வெற்றி பெற்று தேர்ந்தெடுக்கப்பட்டார். அக்டோபர் 2005 மறுதேர்தலிலும் சுனிலா தேவி வெற்றி பெற்றார் அடுத்த ஐந்து ஆண்டுகள் சட்டமன்ற உறுப்பினராக நீடித்தார். பீகார் விதான் சபையில் பெண்கள் மற்றும் குழந்தைகள் மேம்பாட்டு குழுவில் உறுப்பினராக இருந்தார். அவர் பீகார் சட்டசபையில் மிகவும் வழக்கமான எம்.எல்.ஏ. மேலும் சுனிலா தேவி பீகார் பிரதேச மகிளா காங்கிரஸின் செயல் தலைவராக நியமிக்கப்பட்டு இரண்டு ஆண்டுள் பணியாற்றினார். தனது சொந்த தொகுதியான ஷெய்க்புராவின் பணிகளில் அதிக கவனம் செலுத்த விரும்பியதால், ஸ்ரீமதி வினிதா விஜய்யிடம் அவர் தனது பொறுப்பை ஒப்படைத்தார். 2009 ஆம் ஆண்டில் நவாவாவிலிருந்து இந்திய தேசிய காங்கிரஸின் வேட்பாளராக மக்களவைத் தேர்தலில் போட்டியிட்டார்.  
அவர் 2010 ஆம் ஆண்டில் ஷெய்க்புராவிலிருந்து சட்டமன்றத் தேர்தலில் போட்டியிட்டு ஜே.டி.யுவின் ஸ்ரீ ரந்தீர் குமார் சோனி என்பவரிடம் தோல்வியடைந்தார். சுனிலா தேவி புற்றுநோயால் பாதிக்கப்பட்டு 7 ஜூலை 2017 அன்று இறந்தார்.
# சிமுகன்

**சிமுகன்** (*Simuka*, தம்ம லிபி**𑀲𑀺𑀫𑀼𑀓**, *Si-mu-ka*) என்பவர் சாதவாகன மரபின் அரசராவார். நானேகத்திலுள்ள சாதவாகனக் கல்வெட்டில் குறிப்பிடப்படும் மன்னர்களின் பட்டியலில் இவர் முதலாவதாகக் குறிப்பிடப்பட்டுள்ளார். புராணங்களில் முதலாவது ஆந்திர (சாதவாகன) அரசனின் பெயர் சிவ்முக, சிசுக, சிந்துக, ச்சிசுமக, சிப்ராக, சிறீமுக போன்ற பல்வேறு பெயர்களால் குறிப்பிடப்பட்டுள்ளது. இப்பெயர்கள் ஓலைச் சுவடிகளைப் படியெடுத்தல் மற்றும் மீள்படியெடுத்தல் மூலமாகச் சிதைவுற்ற "சிமுக" எனும் பெயரின் உச்சரிப்புக்களாக நம்பப்படுகிறது.  
கிடைத்துள்ள ஆதாரங்களின் அடிப்படையில், சிமுகனின் காலத்தை உறுதியாகக் கணிப்பிட முடியாதுள்ளது. ஒரு குறிப்பிட்ட கொள்கையின் அடிப்படையில் இவன் கி.மு. 3ம் நூற்றாண்டில் வாழ்ந்துள்ளதாகக் கருதப்படுகிறது. ஆயினும், பொதுவாக இவன் கி.மு, 1ம் நூற்றாண்டில் வாழ்ந்துள்ளதாக நம்பப்படுகிறது. கல்வெட்டியல் ஆதாரங்கள் சிமுகனின் காலம் கி.மு. 1ம் நூற்றாண்டென வலுவாகத் தெரிவிக்கின்றன. கி.மு. 70-60 ஆம் ஆண்டுக்குரிய நானேகத் கல்வெட்டில் அப்போதைய அரசனாக விளங்கிய சதகர்ணியின் தந்தையாக சிமுகன் குறிப்பிடப்பட்டுள்ளது போலத் தோன்றுகிறது. எனினும், நானேகத் கல்வெட்டு, தொல்லெழுத்தியல் அடிப்படையில், நாசிக் குகைகளின் -இல் உள்ள கி.மு. 100-70 காலப்பகுதியைச் சேர்ந்த கண்கனின் (பெரும்பாலும் சிமுகனின் தம்பியாக இருக்கக்கூடும்) கல்வெட்டுக்கும் பிந்தியதாகக் கருதப் படுகிறது. ஆதாரங்கள் மீதான அண்மைய பகுப்பாய்வின் அடிப்படையில் சிமுகனின் ஆட்சிக்காலம் கி.மு. 120-96 ஆக இருக்கக்கூடும்.  
புராணங்களில் உள்ள எதிர்கால மன்னர்களின் பட்டியலின் படி, "சந்திரகுப்த மௌரியன் ஆட்சிபீடமேறி 137 ஆண்டுகளின் பின், சுங்கர்கள் 112 ஆண்டுகளும், கண்வயனர்கள் 45 ஆண்டுகளும் ஆட்சிபுரிவர். கண்வயனரின் இறுதி மன்னனான சுசர்மன் ஆந்திர சிமுகனால் கொல்லப்படுவான்". சந்திரகுப்த மௌரியனின் ஆட்சித் துவக்கம் கி.மு. 324 எனக் கணித்தால், சிமுகன் 294 ஆண்டுகளுக்குப் பின், அதாவது கி.மு. 30ல் ஆட்சிபீடமேறியுள்ளான்.
# சிமுகன்

## காலம்

நானேகத்திலுள்ள சாதவாகனக் கல்வெட்டில் குறிப்பிடப்படும் மன்னர்களின் பட்டியலில் இவர் முதலாவதாகக் குறிப்பிடப்பட்டுள்ளார். இப்பெயர்கள் ஓலைச் சுவடிகளைப் படியெடுத்தல் மற்றும் மீள்படியெடுத்தல் மூலமாகச் சிதைவுற்ற "சிமுக" எனும் பெயரின் உச்சரிப்புக்களாக நம்பப்படுகிறது.  
ஆந்திர வம்சம் 450 ஆண்டுகள் ஆட்சி புரிந்ததாக மத்சய புராணம் குறிப்பிடுகிறது. சாதவாகன ஆட்சி கி.பி. 3ம் நூற்றாண்டின் முற்பகுதிவரை தொடர்ந்துள்ளதாக அறியப்பட்டுள்ளது. எனவே, சாதவாகன ஆட்சியின் துவக்கம் கி.மு. 3ம்-2ம் நூற்றாண்டெனத் துணியலாம். மேலும், மெகெசுதெனிசின் (கி.மு. 350 - 290) *இண்டிகா* நூலில் "ஆந்தரே" எனும் வலிமைமிக்க குடியைப் பற்றியும் அதன் மன்னன் 100,000 போர்வீரர்கள், 2,000 குதிரைகள் மற்றும் 1,000 யானைகள் அடங்கிய படையொன்றைப் பேணிவந்தமை பற்றியும் குறிப்பிடப்பட்டுள்ளது.இவ் ஆந்தரே வம்சம் ஆந்திரர்களாக இருப்பின், இக்குறிப்பு சாதவாகன ஆட்சி கி.மு. 3ம் நூற்றாண்டில் துவங்கியமைக்கான மேலதிக சான்றாக அமையும். இக்கொள்கையின் அடிப்படையில், சிமுகன் மௌரியப் பேரரசன் அசோகனின் (கி.மு. 304–232) பின் உடனடியாக ஆட்சிக்கு வந்துள்ளான். இவ் அறிஞர்களின் கருத்துப்படி, கண்வ ஆட்சியாளன் சுசர்மன், சிமுகனின் பின் வந்தவனால் வீழ்த்தப்பட்டுள்ளான். பிரம்மாண்ட புராணத்தில், "நான்கு கண்வர்கள் இவ்வுலகை 45 ஆண்டுகள் ஆள்வர்; *பின்பு*, ஆட்சி *மீண்டும்* ஆந்திரர் வசமாகும்" எனக் குறிப்பிடப்பட்டுள்ளது. இக்குறிப்பின் படி, கண்வர்கள் ஆட்சிக்கு வரும் முன்பே சாதவாகனர்கள் ஆட்சியிலிருந்துள்ளமையும், அவர்கள் கண்வர்களால் அடக்கப்பட்டமையும், பின்பு சாதவாகன மன்னனொருவனால் கண்வ ஆட்சி முறியடிக்கப் பட்டுள்ளமையும் உய்த்தறியலாம். A.S. அல்தேகர், K.P. சயசுவால், V.A. சிமித் மற்றும் ஏனைய சில அறிஞர்கள் இக்கொள்கையை ஆதரிக்கின்றனர். இமான்சு பிரபா ராயும் சிமுகனின் காலம் கி.மு. 100க்கு முன்பாக இருக்கவேண்டுமெனக் குறிப்பிடுகிறார். அண்மைய ஆய்வொன்றில், அன்ரூ ஒல்லெட் இவனது காலம் கி.மு. 120-96 ஆயிருக்கலாமெனக் கருத்தறிவித்துள்ளார்.
# சிமுகன்

## வாழ்க்கை வரலாறு

சிமுகனைப் பற்றி பெரியளவில் விவரங்கள் எதுவும் தெரியவில்லை. சைன மரபுக் கதைகளின் படி, இவன் சைன மதத்தைத் தழுவிக் கொண்டான். எனினும், இவனது இறுதிக் காலத்தில், இவன் ஒரு கொடுங்கோலனாய் மாறியதாகவும், இதனால், ஆட்சியிலிருந்து இறக்கப்பட்டுக் கொல்லப்பட்டதாகவும் குறிப்பிடப்பட்டுள்ளது. புராணங்களின் படி, கண்வ வம்சத்தின் இறுதி அரசன், ஆந்திர (அல்லது சாதவாகன) வம்சத்தின் முதல் அரசனால் கொல்லப்பட்டு, ஆந்திர அரசன் ஆட்சிபீடமேறியுள்ளான். புராணங்களின் படி: "ஆந்திர சிமுகன் கண்வயனர்களையும் சுசர்மனையும் தாக்கி, சுங்கர்களின் ஆட்சியின் எச்சங்களை அழித்து, இவ்வுலகைப் பெறுவான்." சில நூல்களில் இவன் பலிபுச்ச எனப் பெயர் குறிப்பிடப்பட்டுள்ளான்.  
சிமுகனின் பின்னர் அவனது தம்பி கண்கன் ஆட்சிப் பொறுப்பேற்றுக்கொண்டான். இவன் தனது பேரரசை மேற்கில் குறைந்தது நாசிக் வரையிலுமாவது விரிவாக்கினான். கண்கனின் பெயரில் இங்கு காணப்படும் ஒரு கல்வெட்டு இதற்குச் சான்று பகர்கின்றது. மத்சய புராணத்தின் படி, கிருட்டிணனின் (அதாவது, கண்கன்) பின்பு மல்லகர்ணி ஆட்சிக்கு வந்தான். எனினும், ஏனைய புராணங்களின் படி இவனுக்குப்பின் சதகர்ணி ஆட்சிக்கு வந்துள்ளான். சதகர்ணி தனது நானேகத் கல்வெட்டில் தனது குடும்ப உறுப்பினர்களைப் பட்டியலிட்டுள்ளான். இக் கல்வெட்டில் சிமுகனின் பெயர் காணப்படுகின்றபோதும், கண்கனின் பெயர் காணப்படவில்லை. இதன் அடிப்படையில், சதகர்ணி சிமுகனின் மகன் எனவும், அவன் கண்கனுக்குப் பின் அரியணை ஏறினானெனவும் அறிஞர்கள் முடிவுசெய்துள்ளனர்.
# ஜமுனா தேவி

**ஜமுனா தேவி**(*Jamuna devi*) (29 நவம்பர் 1929 - 24 செப்டம்பர் 2010) மத்திய பிரதேசத்தைச் சேர்ந்த இந்திய தேசிய காங்கிரஸ் கட்சியின் தலைவராக இருந்தவர் ஆவார். அவர் மத்தியப் பிரதேசத்தின் சட்டமன்ற உறுப்பினராக இருந்தார், எதிர்க்கட்சித் தலைவராகவும், மாநிலத்தின் துணை முதல்வராகவும் பணியாற்றியவர் ஆவார். ஜமுனா தேவி ஜாபுவா நாடாளுமன்ற தொகுதியின் மக்களவை உறுப்பினராகவும் (1962-67) தேர்ந்தெடுக்கப்பட்டார். மேலும் அவர் 1978 முதல் 1981 வரை மாநிலங்களவை உறுப்பினராகவும் பதவி வகித்தார்.
# ஜமுனா தேவி

## தொழில்

ஜமுனா தேவி 1952 முதல் 1957 வரை மத்திய பாரத் மாநிலத்தின் முதல் சட்டமன்ற உறுப்பினராக இருந்தார், பின்னர் 1962 முதல் 1967 வரை ஜாபுவா தொகுதியின் நாடாளுமன்ற உறுப்பினராகவும், 1978 முதல் 1981 வரை மாநிலங்களவை உறுப்பினராகவும் பதவி வகித்தார்.  
ஜமுனா தேவி அர்ஜுன் சிங், மோதிலால் வோரா மற்றும் ஷியாமா சரண் சுக்லா ஆகியோரின் இணை அமைச்சராக பணியாற்றினார். ஆனால் திக்விஜயா சிங்கின் அமைச்சரவையில் அமைச்சராக சேர்க்கப்பட்டார், பின்னர் 1998 ல் மத்திய பிரதேச துணை முதல்வராக பதவி உயர்வு பெற்றார், இதனால் முதல் பெண் துணை முதல்வர் என்னும் பெருமையை ஜமுனா தேவி பெற்றார்.  
2003 ல் இந்திய தேசிய காங்கிரஸ் அதிகாரத்தை இழந்தபோது, அவர் எதிர்க்கட்சித் தலைவராக பதவியமர்த்தப்பட்டு 2010 வரை பதவியில் நீடித்தார்.
# ஜமுனா தேவி

## இறப்பு

புற்றுநோயினால் பாதிக்கப்பட்டிருந்த ஜமுனா தேவி செப்டம்பர் 24, 2010 அன்று இந்தூரில் இறந்தார்.
# சி. எஸ். சுஜாதா

**சி.எஸ் சுஜாதா**(*C.S.Sujatha*) (மே 28 பிறந்தவர் 1965) ஒரு இந்திய அரசியல்வாதி ஆவார். இந்தியாவின் 14வது மக்கவையின் உறுப்பினராக இருந்தவர் ஆவார். **சி.எஸ் சுஜாதா**கேரளாவின் மாவேலிகாரா தொகுதியில் போட்டியிட்டவர் அவார். அவர் இந்திய கம்யூனிஸ்ட் கட்சியின் (மார்க்சிஸ்ட்) (சிபிஐ (எம்)) உறுப்பினராக உள்ளார்.
# சி. எஸ். சுஜாதா

## சுயசரிதை

சி.எஸ்.சுஜாதா 1965 மே 28 அன்று ஆலப்புழாவின் வள்ளிகுன்னத்தில் ராமச்சந்திரன் நாயர் பி மற்றும் சுமதி பிள்ளை ஆகியோருக்கு பிறந்தார். அவர் 21 அக்டோபர் 1990 இல் பேபி ஜியை திருமணம் செய்து கொண்டார். இந்தத் தம்பதியருக்கு ஒரு மகள் உள்ளார்.  
சி.எஸ்.சுஜாதாபி.எஸ்சி., எல்.எல். பி.எஸ் பட்டங்கள், எம்.எஸ்.எம் ஆகிய பட்டங்களை கயம்குளம் மற்றும் திருவனந்தபுரம் சட்ட அகாடமி சட்டக் கல்லூரியில் பெற்றார்.
# சி. எஸ். சுஜாதா

## அரசியல் வாழ்க்கை

2004 ஆம் ஆண்டில் சி.எஸ்.சுஜாதா, இந்திய தேசிய காங்கிரசின் (ஐ.என்.சி) ரமேஷ் சென்னிதாலாவை மாவேலிகரா தொகுதியில் 7,414 வாக்குகள் வித்தியாசத்தில் தோற்கடித்தார். பாரம்பரிய யுடிஎஃப் கோட்டையாகக் கருதப்படும் மாவேலிகாராவிடம் இருந்து வென்ற கட்சி சின்னத்தில் தேர்தலில் போட்டியிட்ட முதல் சிபிஐ (எம்) வேட்பாளர் சுஜாதா ஆவார். மக்களவையில் மவேலிகரா தொகுதியின் பிரதிநிதியான முதல் பெண்மணி ஆவார்.  
13 ஏப்ரல் 2011 அன்று செங்கனூர் தொகுதியில் நடந்த சட்டமன்றத் தேர்தலுக்கான சிபிஐ (எம்) வேட்பாளராக போட்டியிட்டார்.
# சி. எஸ். சுஜாதா

## பதவிகள்

**2004:** 14 வது மக்களவைத் உறுப்பினர், தொழிலாளர் உறுப்பினர் குழு, பெண்களுக்கு அதிகாரமளித்தல் குழுவால் தேர்ந்தெடுக்கப்பட்டார்  
**2006 முதல்** பெண்கள் அதிகாரம் பெறுவதற்கான குழுவின் உறுப்பினரானார்.  
**2007 முதல்** தொழிலாளர் நிலைக்குழுவின் உறுப்பினரானார்.  
**1995-2004 ஆலப்புலா மாவட்டத்தின் பஞ்சாயத்து தலைவர்**  
**1987-1990** உறுப்பினர் (i) செனட், கேரள பல்கலைக்கழகம்  
**1988-1990** சிண்டிகேட், கேரள பல்கலைக்கழகம்  
**1998-2004** மத்திய குழு, எய்ட்வா  
**1990-1993** மாவட்ட சபை
# பாலேஸ்வரர் கோவில்

**பாலேஸ்வர் கோயில்**(*Baleshwar Temple*) என்பது இந்தியாவின் உத்தரகண்ட் மாநிலத்தில், சம்பாவத் மாவட்டம், சம்பாவத் நகருக்குள் அமைந்துள்ள சிவபெருமானுக்கு கட்டப்பட்ட ஒரு பழங்கால கோயில் ஆகும்.  
சந்த் வம்சத்தின் ஆட்சியாளர்களால் கட்டப்பட்ட பாலேஸ்வர் கோயில் கல்லைக் குடைந்து கோவில் கட்டும் கலையின் அற்புதமான அடையாளமாகும். பாலேஸ்வர் கோயிலைக் குறிக்கும் வரலாற்று கையெழுத்துப் பிரதிகள் எதுவும் இல்லை; இருப்பினும், இது கி.பி 10 மற்றும் 12 ஆம் நூற்றாண்டுகளுக்கு இடையில் கட்டப்பட்டதாக நம்பப்படுகிறது.